2 महीने से 500 कर्मचारियों को नहीं मिला वेतन बच्चों की फीस तक भरना मुश्किल, कर्ज भी हो गया
चिकित्सा विभाग में फरवरी का नहीं मिला वेतन
सीएमएचओके अधीन कार्यरत कर्मचारियों को फरवरी का वेतन नहीं मिला है। जनवरी के वेतन के लिए भी इंतजार करना पड़ा था। एक बार फिर बजट खत्म होने से यह समस्या हुई है। कर्मचारियों के मुताबिक एक बार नहीं, बार-बार ऐसी स्थितियां पैदा हो रही हैं। सीएमएचओ डॉ. आरएन यादव ने बताया कि जनवरी में बजट खत्म हो गया था। दो माह की तनख्वाह के लिए 13 करोड़ रुपए मांगे गए थे, लेकिन पूरा बजट नहीं मिला। जो बजट मिला, उससे जनवरी की ही सैलरी बन पाई। अब फरवरी की सैलरी के लिए बजट के संबंध में जयपुर बात की है। अधिकारियों का कहना है कि 6 मार्च के बाद ही बजट दे पाएंगे। बिल बनकर तैयार है।
सिटी रिपोर्टर | कोटा
प्रदेशमें रेवेन्यू ग्रोथ में 52वें से चौथे नंबर पर आने वाले कोटा डिपो के 500 कर्मचारी और अधिकारियों को पिछले दो महीने की सैलरी नहीं मिली है। कईं कर्मचारियों को राशन-पानी से लेकर इलाज और बेटे-बेटियों की फीस भरने में भी दिक्कत आने लगी है। कर्मचारियों की पीड़ा है दो महीने बगैर सैलरी के निकल चुके हैं। तीसरा महीना भी शुरू हो चुका है। ऐसे में बीमार होने पर इलाज करवाना तो दूर अब राशन-पानी और रोजमर्रा की जरुरतों के लिए उधारी तक लेनी पड़ रही है।
भास्कर ने इस मामले को लेकर रोडवेजकर्मियों की पीड़ा जानी तो वे बोले कि पिछले एक साल से ऐसी स्थिति बनी हुई है। कभी दो महीने तो कभी तीन महीने में सैलरी रही है। इससे पहले महीने के पहले सप्ताह में सैलरी मिल जाती थी। अब हर महीने संकट हो रहा है। विभाग की ओर से डीए तक नहीं मिला है। बड़ी मशक्कत के बाद पिछले दिनों बोनस मिला था, लेकिन अब दो महीने से आर्थिक परेशानी हो रही है। बैंक से लिए गए लोन में तो अगले महीने की लोन किश्त तक काटने लगे हैं। यह भी एक चिंता हो चुकी है। उल्लेखनीय है कि रोडवेज प्रशासन को करीब सवा करोड़ रुपए हर महीने इनके लिए पैमेंट की जरूरत है। कर्मचारी नेता राकेश शर्मा ने निदेशालय से कर्मचारियों के हितों को देखते हुए जल्द सैलरी दिलाने की मांग की है।
^पिछलेमहीनों की कर्मचारियों और अधिकारियों की सैलरी के लिए प्रयास कर रहे हैं। होली से पहले सैलरी का भुगतान करवा दिया जाएगा।- रामगोपालशर्मा, चीफ इंजीनियर रोडवेज
hin_Deva hin_Deva hin_Deva kas_Deva hin_Deva hin_Deva hin_Deva